Tarybos sprendimas
1991 m. kovo 4 d.
iš dalies keičiantis Sprendimą 90/424/EEB dėl išlaidų veterinarijos srityje
(91/133/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje [1], ypač į jo 24 straipsnio 1 dalį,
atsižvelgdama į Komisijos pasiūlymą,
kadangi Sprendimas 90/424/EEB numato Bendrijos finansinio įnašo, skirto to sprendimo priede išvardytų ligų likvidavimui ir monitoringui, galimybę; kadangi šis sąrašas gali būti papildytas arba keičiamas, atsižvelgiant į sveikatos būklės pokyčius Bendrijoje;
kadangi, atsižvelgiant į šiuos pokyčius, kontaginė galvijų pleuropneumonija turėtų būti įtraukta į minėtąjį sąrašą, kad būtų galima gauti Bendrijos finansinę paramą šios ligos likvidavimo ir monitoringo programoms įgyvendinti,
PRIĖMĖ ŠĮ SPRENDIMĄ:
1 straipsnis
Sprendimo 90/424/EEB priedo 1 grupės ligų sąrašas turi būti papildytas šia įtrauka:
"- kontaginė galvijų pleuropneumonija"
.
2 straipsnis
Šis sprendimas skirtas valstybėms narėms.
Priimta Briuselyje, 1991 m. kovo 4 d.